**ПЛАН ПРОГРАМА И КУЛТУРЕН КАЛЕНДАР НА НЧ”ИСКРА-1936” С.КАУГЕРОВО – 2024 г.**

 Настоящият план и календар се изготвя в съответствие с изискванията на Закона за Народните читалища.

1. **ВЪВЕДЕНИЕ:**

Изготвянето на програмата за 2024 г. цели обединяване на усилията за развитие и утвърждаване на читалището, като важна обществена институция, реализираща културната идентичност на селото.

### 2. ЦЕЛИ:

- Една от основните цели на читалището е запазване и популяризиране на местните културни традиции и обичаи;

- Продължаване на добрите традиции в културната дейност и художествената самодейност;

- Дейността на читалищната библиотека е насочена към по-пълно и качествено задоволяване на информационните, развлекателните и образователни нужди на жителите на селото;

 - Обновяване на материално-техническата база.

**3.ОСНОВНИ ЗАДАЧИ И ДЕЙНОСТИ:**

**3.1.Основни задачи:**

**-** Осъществяване на културно-просветна дейност на читалището сред населението;

 **-** Запазване на традициите и фолклора, чрез възстановяването и представянето им на общински прегледи на художествената самодейност, събори и фестивали;

**-** Да спомага изграждането на ценностна система у децата и младежите;

**-** Привличане на млади хора във формите на художествената самодейност;

**-** Поддръжка, обогатяване и обновяване на материалната база.

 **(**Помещенията на читалището се нуждаят от непрекъснати текущи и основни ремонти, които трудно могат да се финансират. Прекаленото отлагане на ремонтите и обновяването на техниката може да превърне част от тези помещения в трудно използваеми).

**3.2 Основни дейности:**

 **Библиотечна дейност:**

Работата на библиотеката ще бъде насочена към:

 -Развиване на библиотеката, като средище за информация, комуникация, обучение;

 -Актуализиране на библиотечния фонд на читалищната библиотека, абонамент и акция за дарения на книги;

 - Подобряване дейността на библиотеката, съобразена с интересите и нуждите на населението, чрез различни форми на културно – масовата работа;

-Осъществяване на културният календар за читалищните прояви;

 -Редовно водене и поддържане на библиотечната документация, както и изготвяне и представяне на годишни статистически отчети за библиотечната дейност.

**Художествено –творческа дейност**

 Съществена част от дейността на читалището е грижата за разширяване и  развитие на любителското художествено творчество.

 - Пресъздаване на обичаи и празници от Културния календар;

 - Активно участие на любителските състави и индивидуални изпълнители в културно – масови събития на селото и общината;

 - Участие в общински, регионални, национални и други конкурси и фестивали;

 - С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната  култура.

**4.ФИНАНСИРАНЕ И УПРАВЛЕНИЕ НА СОБСТВЕНОСТТА:**

Финансирането на читалищата е регламентирано в Закона за народните читалища и се осъществява по следните начини:

 - Субсидия от държавния бюджет за делегирани от държавата дейности;

 -  Целева  субсидия за дейност от Община Симеоновград;

 - Собствени средства от членски внос;

 -  Дарения.

1. **МАТЕРИАЛНО-ТЕХНИЧЕСКАТА БАЗА . ПОДДЪРЖАНЕ И РАЗВИТИЕ**

Сградата на НЧ „ИСКРА 1936” се нуждае от основен ремонт- подмяна на покрив,подмяна на дограма, саниране и вътрешен ремонт.

През 2024 година ще се търсят начини за подобряване на материално-техническата база и създаване на оптимални условия за работа и занимания.

 **КУЛТУРЕН КАЛЕНДР- 2024 г.**

 - 21. януари - Бабин ден. Организация и провеждане на обичая.

 - 14. февруари –„Трифон Зарезан” - Организация и провеждане на празника на лозаря и винаря съвместно с община Симеоновград.Пресъздаване на обичая”зарязване”.

 -19. Февруари - Обесването на Васил Левски - беседа.

 - м.февруари - „сирни заговезни” - организиране и провеждането на празника с палене на огън и хвърляне на перници .

 - 1. март – Ден на мартеницата -„Българска мартеница-символ на здраве и сила”-изложба на мартеници.

 -3. март- Националния празник на България - Поклонение и полагане на цветя в памет на загиналите герои пред паметната плоча в с.Калугерово.

 - 8. март -Ден на жената- организиране тържество за жените от селото .

 - м.април- Великден - участие в ежегодната изложба „Шарен ,шарен Великден” в Община Симеоновград.

 - Отпразнуване на Великден с жените от клуба с боядисване на яйца.

 - 24. май- Ден на славянската писменост и култура – подреждане на кът в библиотеката.

 - 1. юни -Международен ден на детето – организиране на забавни игри за децата в читалището.

 - 2. юни - литературно четене с децата посветено на Деня на Ботев и загиналите за свободата на България.

 - 2. август -„Илинден”- Празничен концерт.

 - 06.ІХ. и 22 септември - подреждане на витрина в библиотеката посветена на празника.

 - м. октомври - отбелязване деня на пенсионера с почерпка в клуба на читалището.

 - 1. ноември - Ден на народните будители – отбелязване на празника с подреждане на витрина в библиотеката.

 - м. декември - Организиране на Коледни и новогодишни празници в читалището.

ПРЕДСЕДАТЕЛ ЧН”ИСКРА 1936”

 С.КАЛУГЕРОВО

 /Ж.Пенева/